熙寧壬子八月於洛陽妙覺寺考試舉人及還道出嵩少之間至許昌共得大小詩二十六首 將出洛城過廣愛寺見三學演師引觀楊惠之塑寶山朱瑶畫文殊普賢爲賦三首 其一
作者：蘇轍
朝代：宋

paragraphs: 寺古依喬木，僧閑正莫年。
爲生何寂寞，愛客尚留連。
虛牖羅修竹，空厨響細泉。
坐聽談舊事，遍識洛中賢。